**แนวทางการทำข้อมูลนักเรียนรายบุคคล รอบสิ้นปีการศึกษา 2562**

* ข้อมูล นร.รายคนในขณะนี้ต้องเป็น นร.ที่สอบปลายภาคเรียนที่โรงเรียนเท่านั้น
* นร.ที่มาสมัครใหม่ในปีการศึกษา 2563 ห้ามกรอกเข้าระบบตอนนี้
* ย้ายเข้า/เพิ่ม ให้เข้าเฉพาะนร. ที่สอบปลายภาคปีการศึกษา 2562 กับทางโรงเรียนเท่านั้น
* ย้ายออก/จำหน่าย สามารถจำหน่ายนักเรียนที่ออกก่อนสอบปลายภาคปีการศึกษา 2562 ได้
* ออกกลางคัน ให้ปรึกษาเขตพื้นที่การศึกษาก่อนดำเนินการ
* นร.ที่ไม่ได้สอบปลายภาค ที่ รร.และยังติดตามอยู่แต่ไม่สามารถจำหน่ายได้ ใช้เมนู 3.1.8
* **นร.ที่สอบปลายภาค ที่ รร. ให้ไปทำข้อมูลสิ้นปีในเมนู 3.2.2, 3.2.2.1, 3.2.2.2 ตามลำดับดังนี้**

1. เมนูปรับปรุงข้อมูล เลือก 3.2.2 สอบได้ / สอบตก สิ้นปีการศึกษา ให้ดำเนินการทีละชั้น เริ่มตั้งแต่ อ.1 ถึง ม.3

**กรุณากรอกข้อมูลให้ครบถ้วนดังต่อไปนี้**

ข้อมูลนักเรียนที่ทำสอบได้ สอบตก ของนักเรียนทุกคนจะนำไปใช้ในการเลื่อนชั้น ซ้ำชั้น จบออกจากโรงเรียนในรอบ 10 มิ.ย. โดยอัตโนมัติ (หากใครทำรอดำเนินการต้องไปทำการเลื่อนชั้น ซ้ำชั้น จบการศึกษารายคนเองในรอบ 10 มิ.ย.)  
**จำนวนปีที่เรียนปกตินับตามนี้ (หากใครเรียนช้าหรือเรียนเร็วให้ใส่จำนวนปีให้ตรงตามความเป็นจริง)**

|  |  |
| --- | --- |
| **ช่วงชั้นอนุบาล 1-3** อนุบาล 1 จำนวนปีที่เรียน 1 ปี อนุบาล 2 จำนวนปีที่เรียน 2 ปี อนุบาล 3 จำนวนปีที่เรียน 3 ปี **ช่วงชั้นประถม 1-6** ประถม1 จำนวนปีที่เรียน 1 ปี ประถม2 จำนวนปีที่เรียน 2 ปี ประถม3 จำนวนปีที่เรียน 3 ปี ประถม4 จำนวนปีที่เรียน 4 ปี ประถม5 จำนวนปีที่เรียน 5 ปี ประถม6 จำนวนปีที่เรียน 6 ปี | **ช่วงชั้นมัธยมต้น ม.1-3** มัธยม1 จำนวนปีที่เรียน 1 ปี มัธยม2 จำนวนปีที่เรียน 2 ปี มัธยม3 จำนวนปีที่เรียน 3 ปี |

ให้เริ่มนับตั้งแต่นักเรียนเริ่มเรียนในช่วงชั้นนั้น  
**ตัวอย่าง #1** นักเรียนชั้น ป.2 ที่พึ่งย้ายมาเข้าโรงเรียนเราตอนป.2 ให้ใส่จำนวนปีที่เรียน 2 (ไม่ใช่ 1 ปีตามที่พึ่งเข้าโรงเรียนเรา,ไม่ใช่ 4 ปี (ไม่นับรวมอนุบาลเข้ามาด้วย))  
**ตัวอย่าง** #2 นักเรียนชั้น ป.4 ที่พึ่งย้ายมาเข้าโรงเรียนเราตอนป.2 และเรียนตามปกติมาตลอดไม่เคยซ้ำชั้นให้ใส่จำนวนปีที่เรียน 4 (ไม่ใช่ 2 ปีตามที่พึ่งเข้าโรงเรียนเรา,ไม่ใช่ 6 ปี (ไม่นับรวมอนุบาลเข้ามาด้วย) และไม่ใช่ 1 ปี(ไม่มีช่วงชั้น ป.3-6 แล้ว ให้นับป.1-6))  
**ตัวอย่าง** #3 นักเรียนชั้น ม.3 เรียนตามปกติมาตลอดไม่เคยซ้ำชั้นให้ใส่จำนวนปีที่เรียน 3 (ไม่ใช่ 14 ปี (ไม่นับรวมอนุบาลเข้ามาด้วย), ไม่ใช่ 9 ปี (นับประถมจนถึงม3)

1. **นักเรียนที่เลือกซ้ำชั้นให้ไปทำต่อในเมนูปรับปรุงข้อมูล 3.2.2.1 สอบตก ซ้ำชั้น** โดยให้เลือกว่านักเรียนไม่ผ่านการประเมินอะไรบ้าง (ชั้นอนุบาลไม่ต้องทำสามารถเว้นไว้ได้)
2. **นักเรียนที่เลือกสอบได้ทุกคนในชั้น ป.6, ม.3 ให้ไปทำใน เมนูปรับปรุงข้อมูล 3.2.2.2 สอบได้ เรียนจบ** โดยทำการเลือกว่านักเรียนศึกษาต่อหรือไม่ (ป.6 , ม.3 ) และศึกษาต่อจังหวัดอะไร(เฉพาะป. 6)
3. เมื่อดำเนินการเสร็จ ตรวจสอบข้อมูลให้ถูกต้อง และ**อย่าลืม**ยืนยันข้อมูลที่ เมนูโรงเรียน เลือก 2.8 จำนวนนักเรียนแยกเพศแยกชั้น **(ยืนยันข้อมูลในวันที่ 20- 28 เมษายน 2563)** **วันที่ 29-30 เมษายน 2563 สพป.ขอนแก่น เขต 1 ตรวจสอบและรับรองข้อมูลรายโรงเรียน**